Publication: Magyar Közlöny
Issue: MK-2004-43 (Year: 2004, Number: 43)
Era: 2004-2010
Section: büntetõeljárásról szóló 1998. évi XIX. törvény (Be.)
Paragraph Index: 1338

28. Bf.XIV. 8499/2001/5. számú ítéletében a vádlottat a közokirat-hamisítás bûntette miatt emelt vád alól felmentette. Az irányadó tényállás szerint a vádlott a rendõri igazoltatás során a személyazonosságára vonatkozóan valótlan adatokat mondott, melyeket rendõri jelentésbe foglaltak. A másodfokú bíróság álláspontja szerint a rendõri jelentés az igazoltatott személyét és nyilatkozatait illetõen rendelkezõ okirat, mert bizonyító ereje a benne foglaltak megtörténtére terjed ki — az adott intézkedést kivel szemben, hol, mikor és kik foganatosították —, és nem az eljárás alá vont személy adatainak valódiságát igazolja. A rendõri jelentés, mint okirat nem az eljárás alá vont személy személyazonosságának közhiteles igazolására szolgál, különösen nem úgy, hogy a vádlott adatait nem hiteles okmányok, hanem bemondás alapján rögzítették. Az okirat ebben az értelemben nem valótlan tartalmú, hiszen abban a vádlott nyilatkozata szerepel, és az intézkedésrõl szóló rendõri jelentés célja éppen annak rögzítése, hogy mi történt az intézkedés alkalmával.

Source: https://magyarkozlony.hu/hivatalos-lapok/50ed7c062891bfbd84b5d8d5b8daf87ff4f40805/dokumentumok/9492747daca577a66e73be94fc1394bd2e85e8ed/letoltes